युरो २०२४ : गोलरहित दुवै खेलपछि इंग्ल्यान्ड शीर्षमा
युरो २०२४ को समूह ‘सी’ को अन्तिम दुवै खेल मंगलबार निराशाजनक गोलरहित बराबरीमा टुंगेका छन् । डेनमार्क र सर्बिया तथा इंग्ल्यान्ड र स्लोभानियाले समान ०–० को बराबरी खेलेका हुन् ।
काठमाडौँ — युरो २०२४ को समूह ‘सी’ को अन्तिम दुवै खेल मंगलबार निराशाजनक गोलरहित बराबरीमा टुंगेका छन् । डेनमार्क र सर्बिया तथा इंग्ल्यान्ड र स्लोभानियाले समान ०–० को बराबरी खेलेका हुन् ।यो नतिजापछि इंग्ल्यान्ड पाँच अंकका साथ शीर्ष स्थानमा रह्यो भने दोस्रोमा परेको डेनमार्कले तीन अंक बुटल्यो । यस्तै स्लोभानिया तीनै अंकमा तेस्रो तथा सर्बिया दुई अंकमा पुछारमा रह्यो ।डेनमार्क र स्लोभानिया दुवै समान अंकसँगै समान गोल अन्तरमा पनि रहे । तर स्लोभानियाको तुलनामा डेनमार्कको अनुशासित प्रदर्शनका कारण दोस्रो स्थान हात पार्न सफल रहेको हो ।